wannaphong/clean_thaiwikipedia huggingface dataset:
# ศาสนาพุทธในสหรัฐ
พระพุทธศาสนาในสหรัฐอเมริกาในปัจจุบัน 
ประเทศสหรัฐอเมริกานับว่ามีกิจกรรมต่างๆ ที่เกี่ยวข้องกับพระพุทธศาสนาแพร่หลายและกว้างขวางที่สุด ที่เป็นเช่นนี้เพราะมีชาวไทยและชาวเอเชียที่นับถือพระพุทธศาสนาอยู่กระจัดกระจายตามรัฐต่าง ๆ ในสหรัฐอเมริกาเป็นจำนวนมากไม่ต่ำกว่า 600,000 คน ส่วนใหญ่เป็นชาวเอเชียที่ตั้งถิ่นฐานอยู่ในสหรัฐอเมริกา โดยเฉพาะคนไทยที่อยู่กันหนาแน่ในบางเมือง เช่น ลอสแอนเจลิส ซานฟรานซิสโก ชิคาโก เป็นต้น ก็ได้ร่วมกันจัดตั้งวัดไทยขึ้นในชุมชนของตน เพื่อประกอบพิธีกรรมทางศาสนาและเป็นแหล่งที่ใช้พบปะสังสรรค์กันระหว่างชาวพุทธ วัดไทยในสหรัฐอเมริกาจึงมีกระจัดกระจายอยู่ตามรัฐต่างๆ เป็นอันมาก ซึ่งมีบทบาทนอกเหนือจากศาสนากิจแล้ว ยังเผยแพร่วัฒนธรรมประเพณีของไทยไปด้วย ได้แก่ การเปิดโรงเรียนพระพุทธศาสนาวันอาทิตย์และภาคฤดูร้อนให้เด็ก ๆ  ลูกหลานไทยที่เกิดเติบโตในสหรัฐอเมริกาได้เรียนรู้พระพุทธศาสนา ภาษาไทย ที่มีความสนใจในพระพุทธศาสนาเข้ามาศึกษาพระพุทธศาสนา และวัฒนธรรมไทยด้วย

 รายชื่อวัดไทยในสหรัฐอเมริกา 
 วัดป่าอภัยคีรีhttp://www.dhammathai.org/watthai/world/abhayagiri.php
 วัดวอชิงตันพุทธวนาราม
 วัดพุทธวิปัสสนา เมืองลองบีช
 วัดใหม่สามัคคีธรรม
 วัดพรหมคุณาราม
 วัดไทยลอสแอนเจลิส
 วัดนวมินทรราชูทิศ
 วัดพุทธไทยถาวรวนารามhttps://watthainy.com/
# พระเศวตวชิรพาห
พระเศวตวชิรพาหฯ เป็นช้างเผือกประจำรัชกาลพระบาทสมเด็จพระมงกุฎเกล้าเจ้าอยู่หัว

พระเศวตวชิรพาหฯ เป็นช้างพลายป่า เกิดที่จังหวัดพิจิตร  พระยาเพ็ชรพิไลยศรีสวัสดิ์ เป็นผู้คล้องได้ และน้อมเกล้าน้อมกระหม่อมถวายเมื่อ พ.ศ. 2454 ประวัติพิพิธภัณฑสถานแห่งชาติ ช้างต้น พระบาทสมเด็จพระมงกุฎเกล้าเจ้าอยู่หัวโปรดเกล้าโปรดกระหม่อมให้ประกอบพระราชพิธีสมโภชขึ้นระวาง ณ มณฑลพระราชพิธี สวนมิสกวัน พระราชทานนามว่า เพ็ชรพิไชยศรีสวัสดิ์ (แม้น วสันตสิงห์), มหาอำมาตย์ตรี พระยา, ประวัติพระเศวตวชิรพาห ช้างพลายสำคัญในรัชกาลที่ 6, โรงพิมพ์พระจันทร์, 2505, 112 หน้า, พิมพ์ในงานพระราชทานเพลิงศพ มหาอำมาตย์ตรีพระยาเพ็ชรพิไสยศรีสวัสดิ์ (แม้น วสันตสิงห์) 29 พ.ค. 2505  

พระเศวตวชิรพาหฯ  ยืนโรงอยู่ ณ โรงช้างต้น พระราชวังดุสิต (ปัจจุบันคือ พิพิธภัณฑสถานแห่งชาติ ช้างต้น) เป็นเวลา 34 ปี จึงล้มลงในปี พ.ศ. 2488
# รายชื่อธงในประเทศกานา
ต่อไปนี้เป็น รายชื่อธงในประเทศกานา  โดยจำแนกออกเป็นประเภทลักษณะการใช้งานต่าง ๆ ดังต่อไปนี้

 ธงชาติ 

ธงวันที่การใช้คำอธิบาย border|50px  1966 – ปัจจุบัน  ธงชาติกานา  ธงสามสีพื้นธงแบ่งเป็น 3 ส่วนตามแนวนอน ความกว้างเท่ากัน แถบบนสีแดง แถบกลางสีทอง และแถบล่างสีเขียว กลางแถบสีเหลืองนั้นมีรูปดาวห้าแฉกสีดำ"Mrs Theodosia Okoh: The Woman Who Designed The Ghanaian Flag" , African Celebs.Theodosia Salome Okoh Profile at GhanaWeb.

 ธงประธานาธิบดี 
ธงวันที่การใช้คำอธิบาย border|50px  1966 – ปัจุบัน  ธงประธานาธิบดีกานา  แถบสามแถบแนวนอนสีแดง ทอง และเขียว ประดับด้วยดาวสีดำตรงกลางขอบทอง border|50px  1964 – 1966  ธงประธานาธิบดีกานา สนามสีน้ำเงินไฟฟ้าที่มีตราสัญลักษณ์ของรัฐบาลอยู่ตรงกลาง border|50px  1966 – ปัจจุบัน  ธงประธานาธิบดีกานา สนามสีน้ำเงินกรมท่าที่มีตราสัญลักษณ์ของรัฐบาลอยู่ตรงกลาง

 ธงพลเรือน 

ภาพธงระยะเวลาการใช้การใช้คำอธิบาย 100px   ธงแสดงสัญชาติสีแดง  ธงแสดงสัญชาติสีแดง ที่มุมธงด้านคันธง มีรูปธงชาติกานาขอบสีดำ 100px   ธงแสดงสัญชาติการบินพลเรือน  ธงพื้นสีฟ้า มีรูปธงชาติกานาตรงมุมบนด้านคันธง ที่ด้านปลายธงมีดาวสีดำ

 ธงทหาร 
ภาพธงระยะเวลาการใช้การใช้คำอธิบาย   ธงแสดงสัญชาติกองทัพบก   100px   ธงแสดงสัญชาติกองทัพอากาศ  ธงพื้นสีฟ้า มีรูปธงชาติกานาตรงมุมบนด้านคันธง ที่ด้านปลายธง มีรูปตราวงกลมสีธงชาติ (Roundel) ของกองทัพอากาศ 100px  พ.ศ. 2507 - 2509  100px   ธงแสดงสัญชาติสีขาว  ธงพื้นสีขาว กลางธงมีกางเขนสีแดง ที่มุมธงด้านคันธงเป็นรูปธงชาติกานา   100px  พ.ศ. 2507 - 2509    ธงแสดงสัญชาติสารวัตรทหาร    ธงแสดงสัญชาติตำรวจ 

 ธงในอดีต 
 อาณานิคมสหราชอาณาจักร 
ภาพธงระยะเวลาการใช้การใช้คำอธิบาย 100px  พ.ศ. 2416 - 2431  ธงแอฟริกาตะวันตก (อาณานิคมของอังกฤษ)   ธงแสดงสัญชาติสีน้ำเงิน มีตราแผ่นดินเป็นรูปช้างแอฟริกัน เบื้องหลังเป็นรูปต้นไม้และภูเขา ใต้ตัวช้างมีอักษรนามอาณานิคม "West Africa Settlements" และ "G.C." ตามลำดั 100px  พ.ศ. 2420 - 2500  ธงโกลด์โคสต์ (อาณานิคมของอังกฤษ) 100px  พ.ศ. 2507 - 2509  ธงชาติกานา  ลักษณะคล้ายธงชาติกานาปัจจุบัน แต่แถบกลางนั้นเป็นสีขาว 

 ธงผู้ว่าการ 
ภาพธงระยะเวลาการใช้การใช้คำอธิบาย 100px|border  พ.ศ. 2413 - 2431  ธงผู้ว่าการแห่งแอฟริกาตะวันตก  ธงชาติสหราชอาณาจักร มีตราแผ่นดินดังปรากฏในธงชาติล้อมด้วยช่อกุหลาบเป็นรูปวงกลมที่กลางธง 100px|border  พ.ศ. 2420 - 2500  ธงผู้ว่าการแห่งอาณานิคมโกลด์โคสต์  100px|border  พ.ศ. 2500 - 2503  ธงผู้ว่าการแห่งกานา  ธงพื้นสีน้ำเงิน มีรูปสิงโตสวมมงกุฎยืนอยู่บนมงกุฎเซนต์เอ็ดเวิร์ด เบื้องล่างเป็นแพรแถบจารึกข้อความ "Ghana"

 สหรัฐแอฟริกา 
ภาพธงระยะเวลาการใช้การใช้คำอธิบาย 100px  พฤศจิกายน พ.ศ. 2501 - เมษายน 2504  ธงชาติสหรัฐแอฟริกา  ลักษณะคล้ายธงชาติกานาปัจจุบัน แต่แถบกลางนั้นมีดาวสีดำสองดวง  100px  เมษายน พ.ศ. 2504 - 2505  ลักษณะคล้ายธงชาติกานาปัจจุบันแต่แถบกลางนั้นมีดาวสีดำสามดวง
# จักรพรรดิถงจื้อ
จักรพรรดิถงจื้อ (27 เมษายน ค.ศ. 1856 – 12 มกราคม ค.ศ. 1875) พงศาวดารไทยเรียก พระเจ้าถ้องตี้ ขึ้นครองราชย์ตั้งแต่พระชนมายุ 4 พรรษา ถึงแม้ว่าพระองค์จะครองราชย์ได้เพียง 12 ปี พระองค์ก็จัดได้ว่าเป็นจักรพรรดิที่พยายามจะบริหารประเทศให้ดีองค์หนึ่ง  แต่ก็ถูกซูสีไทเฮายึดอำนาจไว้ ทำให้พระองค์ไม่สามารถใช้ความสามารถได้อย่างเต็มที่ เพราะพระนาง ซูสีไทเฮาเห็นว่า พระองค์นั้นไร้ซึ่งความสามารถ วัน ๆ ก็เอาแต่แอบหนีออกไปเที่ยวนอกวัง

 พระราชประวัติ 
สมเด็จพระจักรพรรดิถงจื้อ  มีพระนามเดิมว่า อ้ายซินเจว๋หลัว ไจ้ฉุน เป็นราชโอรสองค์เดียวในจักรพรรดิเสียนเฟิงกับพระสนมเย่เฮ่อน่าหลาค.ศ. 1872 เมื่อสมเด็จพระจักรพรรดิถงจื้อมีพระชนมพรรษาได้สิบเจ็ดพรรษา พระพันปีหลวงทั้งสองพระองค์ต่างมีพระราชประสงค์จะให้ได้ทรงอภิเษกสมรสกับสตรีที่ตนคัดสรรเอาไว้แล้วด้าน พระพันปีหลวงฉีอันนั้น ทรงหมายพระเนตรสตรีแมนจูผู้มากคุณสมบัตินางหนึ่งจากสกุล “อาลู่เท่อ” (พินอิน: Alute)  ด้าน พระพันปีหลวงฉือสีนั้น มีพระราชดำริจะให้สมเด็จพระจักรพรรดิได้อภิเษกสมรสกับข้าหลวงในพระองค์นางหนึ่งจากสกุล “ฟูจา” (พินอิน: Fuja) สมเด็จพระจักรพรรดิถงจื้อมีพระราชวินิจฉัยเลือกพระนางอาลู่เท่อเป็นพระอัครมเหสี โดยโปรดให้มีพระราชพิธีบรมราชาภิเษกสมรสขึ้นในวันที่ 15 กันยายน ค.ศ. 1872 ส่วนสตรีที่พระพันปีหลวงฉือสีทรงเลือกสรรไว้นั้น โปรดรับเอาไว้เป็น พระชายา 

โดยพระนาม "ถงจื้อ" (同治) มีความหมายว่า "สองพระนางฟังราชการ ขุนนางช่วยกันปกครอง" (อันหมายถึง พระพันปีหลวงฉืออันและพระพันปีหลวงฉือสีว่าราชการหลังม่าน โดยมีเหล่าขุนนางช่วยบริหารราชการ) อีกความเห็นหนึ่งเห็นว่า พระนามมาจากคำสอนของขงจื้อมีความหมายว่า"ระเบียบและมั่งคั่ง" (วิธีปกครองมีหลายวิธี กล่าวถึงที่ทำให้ชาติรุ่งเรืองสรุปได้เป็น 2 คำ คือระเบียบและมั่งคั่ง ส่วนการปกครองที่นำชาติสู่ความย่อยยับ สรุปได้ 2 คำเช่นกันคือยุ่งเหยิงและโกลาหล)

 สวรรคต  
และต่อมาก็ประชวรพระโรคซิฟิลิส ซึ่งโบราณเรียก “โรคสำหรับบุรุษ” เกิดจากการสัมผัสหรือร่วมประเวณีกับผู้ป่วยโรคนี้ พระพันปีหลวงฉือสีจึงมีพระราชเสาวนีย์ให้คณะแพทย์หลวงเข้าตรวจพระอาการ พบว่าสมเด็จพระจักรพรรดิประชวรพระโรคซิฟิลิสจริงเมื่อทรงทราบแล้วพระพันปีหลวงฉือสีทรงเตือนให้คณะแพทย์เก็บงำความข้อนี้เอาไว้ เพราะเรื่องดังกล่าวย่อมเป็นความอื้อฉาวน่าอดสูขนานใหญ่ คณะแพทย์จึงจัดทำรายงานเท็จเกี่ยวกับพระอาการแทน โดยรายงานว่าสมเด็จพระจักรพรรดิประชวรไข้ทรพิษ และถวายการรักษาตามพระอาการไข้ทรพิษ อันไข้ทรพิษนั้นมีลักษณะและอาการแต่ผิวเผินคล้ายคลึงกับโรคซิฟิลิส และชาวจีนยังนิยมว่าผู้ป่วยเป็นเป็นไข้ทรพิษถือว่ามีโชค
อย่างไรก็ดี เมื่อสมเด็จพระจักรพรรดิประชวรนั้น พระพันปีหลวงฉือสีได้ทรงประกาศในพระปรมาภิไธยสมเด็จพระจักรพรรดิว่า สมเด็จพระจักรพรรดิประชวรไข้ทรพิษ ถือเป็นมงคลแก่บ้านเมืองและในระหว่างการรักษาพระองค์นี้ ทรงพระกรุณาโปรดเกล้าฯ แต่งตั้งให้พระพันปีหลวงฉือสีและ พระพันปีหลวงฉีอันเป็นผู้สำเร็จราชการแทนพระองค์ไปพลางก่อน ซึ่งนับได้ว่าพระพันปีหลวงฉือสีกลับเข้าดำรงตำแหน่งผู้สำเร็จราชการแทนพระองค์อีกครั้งโดยที่คณะแพทย์ถวายการรักษาพระอาการไข้ทรพิษเพื่อตบตาผู้คน แต่ความจริงแล้วทรงเป็นซิฟิลิส สมเด็จพระจักรพรรดิถงจื้อจึงเสด็จสวรรคตในวันที่ 13 มกราคม ค.ศ. 1875
หมวดหมู่:บุคคลที่เกิดในปี พ.ศ. 2399
ถงจื้อ
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์

 พระราชกรณียกิจ
# วิหารคด
วิหารคด หรือ ระเบียงฉันนบถ  ชาวคาทอลิกมักเรียกว่า เขตพรต มาจากภาษาละติน “claustrum” เป็นส่วนหนึ่งของสถาปัตยกรรม ของอาสนวิหาร อาราม และแอบบี มักจะเป็นระเบียงสี่ด้านรอบลานกลางด้านในของโบสถ์Catholic Encyclopedia. Cloister.  เพื่อใช้เป็นทำงานหรือกิจการอื่น ๆ ทางศาสนา จะเป็นสถานที่ที่มีอากาศถ่ายเทได้เพราะเป็นสิ่งก่อสร้างที่กึ่งเปิด การที่โบสถ์มีระเบียงฉันนบถมักจะเป็นเครื่องหมายว่าเป็นอาราม หรือเคยเป็นอารามมาก่อน ระเบียงมักจะสร้างติดกับตัวอาสนวิหารทางด้านใต้เพราะเป็นด้านที่ได้รับแสงอาทิตย์มากกว่าจึงอุ่นกว่า 

ในยุคกลาง ระเบียงฉันนบถจะใช้เป็นที่ของการอธิษฐาน การเพ่งพินิจ เรียนหนังสือ คัดหนังสือ หรือกิจธุระอย่างอื่น เช่น ซักล้าง ดังเห็นได้จากระเบียงฉันนบถที่มหาวิหารกลอสเตอร์ที่มีรางน้ำยาว 
  
ระเบียงฉันนบถที่ยาวที่สุดในโลกอยู่ที่แชร์โตซาดีปาโดวาทางใต้ของประเทศอิตาลี ซึ่งมีเนี้อที่ทั้งหมด 12,000 ตารางเมตร
# เพดานพัด
thumb|right|180px|เพดานพัดที่มหาวิหารบาธ อังกฤษทำจากหินที่พบในท้องถิ่นเดิมสร้างเมื่อ ค.ศ. 1608 และบูรณะเมื่อราว ค.ศ. 1860 ระหว่างสมัยวิคตอเรีย 

เพดานพัด  เป็นเพดานที่ใช้ในสถาปัตยกรรมกอธิคเพอร์เพ็นดิคิวลาร์ ซึ่งเป็นสมัยหนึ่งของสถาปัตยกรรมกอธิคอังกฤษซึ่งสันของเพดานแยกออกไปเป็นแฉกคล้ายรูปพัด ซึ่งเป็นสถาปัตยกรรมที่มีเฉพาะในอังกฤษ

เพดานพัดพบครั้งแรกเมื่อประมาณปี ค.ศ. 1351 ซึ่งจะเห็นได้จากทางเดินด้านใต้ของระเบียงคดที่มหาวิหารกลอสเตอร์ ที่สร้างโดยทอมัสแห่งเคมบริดจ์  (Thomas of Cambridge) ในคริสต์ศตวรรษที่ 14 สิ่งก่อสร้างนี้เป็นที่รู้จักกันว่าแอบบีกลอสเตอร์ (Abbey Church at Gloucester) งานที่แสดงลักษณะของเพดานพัดที่ดีที่สุดแห่งหนึ่งคือเพดานเหนือบันไดที่มหาวิหารออกซฟอร์ด และเพดานพัดที่ใหญ่ที่สุดในโลกอยู่ที่ชาเปลคิงส์คอลเลจที่ เคมบริดจ์

 ที่มา 
การสร้างเพดานพัดเริ่มขึ้นที่มหาวิหารกลอสเตอร์เมื่อกลางคริสต์ศตวรรษที่ 14 ภายในทางเดินด้านตะวันออกของระเบียงคดDavid Verey, Gloucestershire, Yale University Press, New Haven, connecticut, USA (1976) (มณฑลกลอสเตอร์ โดย เดวิด เวเรย์)  ตัวอย่างอื่น ๆ ก็พบในเมืองกลอสเตอร์ซึ่งแสดงว่าช่างหินในบริเวณนี้มีบทบาทสำคัญในการสร้างเพดานแบบนี้

 ตัวอย่างงานเพดานพัด 
 ชาเปลคิงส์คอลเลจที่ เคมบริดจ์ - คริสต์ศตวรรษที่ 16 เป็น เพดานพัดที่ใหญ่ที่สุดในโลก
 มหาวิหารปีเตอร์บะระห์ - คริสต์ศตวรรษที่ 16 ทางมุขด้านตะวันออกของหอแบบโรมาเนสก์
 แอบบีเวสต์มินสเตอร์ - Lady Chapel ค.ศ. 1503-ค.ศ. 1519Art and Architecture fan vault example from Henry VII Lady Chapel  (ศิลปะและสถาปัตยกรรม: ตัวอย่างสถาปัตยกรรมเพดานพัดในLady Chapel ของพระเจ้าเฮนรีที่ 7)
 แอบบีแชร์บอน  มณฑลดอร์เซ็ท
 มหาวิหารบาธ มณฑลซอมเมอร์เซ็ทราว ค.ศ. 1860
# ฟรังซิสแห่งอัสซีซี
นักบุญฟรังซิสแห่งอัสซีซีราชบัณฑิตยสถาน, พจนานุกรมศัพท์ศาสนาสากล ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 148  มีนามเดิมว่า ฟรันเชสโก ดี ปีเอโตร ดี แบร์นาร์โดเน เป็นไฟรเออร์และนักเทศน์ในนิกายโรมันคาทอลิกชาวอิตาลี ผู้ก่อตั้งคณะฟรันซิสกัน คณะกลาริส และคณะชั้นสามของนักบุญฟรังซิส แม้นักบุญฟรังซิสจะไม่ใช่บาทหลวง แต่ถือเป็นศาสนบุคคลที่ไดัรับการเคารพนับถือมากที่สุดคนหนึ่งในประวัติศาสตร์Brady, Ignatius Charles. "Saint Francis of Assisi." Encyclopædia Britannica Online.

ในวันที่ 16 กรกฎาคม ค.ศ. 1228 ภราดาฟรันเชสโกได้รับการประกาศเป็นนักบุญโดยสมเด็จพระสันตะปาปาเกรกอรีที่ 9 และได้รับยกย่องเป็นนักบุญองค์อุปถัมภ์สัตว์ สิ่งแวดล้อม พาณิชย์ และประเทศอิตาลี นิกายโรมันคาทอลิกและแองกลิคันจึงมีพิธีอวยพรแก่สัตว์ทั้งหลายในวันฉลองนักบุญฟรังซิสซึ่งตรงกับวันที่ 4 ตุลาคมของทุกปี
# วงศ์เขียดงู
วงศ์เขียดงู (วงศ์: Ichthyophiidae) เป็นวงศ์ของสัตว์สะเทินน้ำสะเทินบกในอันดับ Gymnophiona ใช้ชื่อวิทยาศาสตร์ว่า Ichthyophiidae

มีลักษณะโดยรวม คือ มีกระดูกกะโหลกเชื่อมรวมกันมากขึ้นและไม่มีปล้องลำตัวจำนวนมากและเป็นลักษณะเด่น ประกอบด้วยปล้องลำตัวปฐมภูมิ ปล้องลำตัวทุติยภูมิ และปล้องลำตัวตติยภูมิ มีเกล็ดอยู่ในร่องปล้องลำตัวส่วนมาก ตาอยู่ในร่องของกระดูกใต้ผิวหนังแต่มองเห็นได้ชัดเจน ปากอยู่ที่ปลายสุดของหัวหรือต่ำลงมาเล็กน้อย ช่องเปิดของหนวดอยู่ระหว่างตากับช่องเปิดจมูกแต่อยู่ใกล้กับตามากกว่า ส่วนหางมีลักษณะคล้ายกับเขียดงูในวงศ์ Rhinatrematidae ที่พบในอเมริกาใต้ 

มีความยาวเฉลี่ยประมาณ 20-30 เซนติเมตร แต่บางชนิด เช่น Caudacaecilia nigroflava และIchthyophis glutinosus มีความยาวลำตัวประมาณ 40-50 เซนติเมตร อาศัยอยู่ในโพรงดิน ตัวเมียวางไข่ในโพรงดินใกล้กับแหล่งน้ำและเฝ้าดูแลไข่จนกระทั่งตัวอ่อนออกจากไข่ ตัวอ่อนเมื่อออกจากไข่แล้วจะลงสู่แหล่งน้ำและอาศัยอยู่ในน้ำในช่วงต้นของวงจรชีวิต

แบ่งออกได้เป็น 2 สกุล พบราว 37 ชนิด พบกระจายพันธุ์ในทวีปเอเชีย เช่น อินเดีย, ศรีลังกา, เอเชียอาคเนย์, ฟิลิปปิน, มาเลเซีย, บอร์เนียว, สุมาตรา เป็นต้น ในประเทศไทยล้วนแต่พบเฉพาะในวงศ์นี้ราว 7 ชนิด เช่น เขียดงูดำ (Caudacaecilia larutensis), เขียดงูเกาะเต่า (Ichthyophis kohtaoensis), เขียดงูดอยสุเทพ (I. youngorum) เป็นต้น

 อนุกรมวิธาน 
 สกุล Caudacaecilia
 เขียดงูมลายู (Caudacaecilia asplenia)
 เขียดงูดำ (Caudacaecilia larutensis)
 Caudacaecilia nigroflava
 Caudacaecilia paucidentula
 Caudacaecilia weberi
 สกุล Ichthyophis
 เขียดงูหัวแหลม (Ichthyophis acuminatus)
 Ichthyophis atricollaris
 Ichthyophis bannanicus
 Ichthyophis beddomei
 Ichthyophis bernisi
 Ichthyophis biangularis
 Ichthyophis billitonensis
 เขียดงูบอมเบย์ (Ichthyophis bombayensis)
 Ichthyophis dulitensis
 Ichthyophis elongatus
 Ichthyophis glandulosus
 Ichthyophis glutinosus
 Ichthyophis humphreyi
 Ichthyophis husaini
 Ichthyophis hypocyaneus
 เขียดงูชวา (Ichthyophis javanicus)
 เขียดงูเกาะเต่า (Ichthyophis kohtaoensis)
 เขียดงูลาว (Ichthyophis laosensis)
 Ichthyophis longicephalus
 Ichthyophis malabarensis
 เขียดงูมินดาเนา (Ichthyophis mindanaoensis)
 Ichthyophis mochrous
 Ichthyophis orthoplicatus
 Ichthyophis paucisulcus
 Ichthyophis peninsularis
 Ichthyophis pseudangularis
 เขียดงูสิกขิม (Ichthyophis sikkimensis)
 เขียดงูสิงคโปร์ (Ichthyophis singaporensis)
 Ichthyophis subterrestris
 เขียดงูสุมาตรา (Ichthyophis sumatranus)
 เขียดงูศุภชัย (Ichthyophis supachaii)
 เขียดงูสามสี (Ichthyophis tricolor)
 เขียดงูดอยสุเทพ (Ichthyophis youngorum)
# บอบบี ฟิชเชอร์
บ็อบบี ฟิชเชอร์ หรือ โรเบิร์ต เจมส์ ฟิชเชอร์ (9 มีนาคม พ.ศ. 2486 — 17 มกราคม พ.ศ. 2551) เป็นนักหมากรุกชาวอเมริกันเชื้อสายยิว-เยอรมัน ที่มีพรสวรรค์และอุทิศตัวให้กับเกมหมากรุก จนถึงระดับที่ได้รับการยกย่องอย่างกว้างขวางว่าเป็นนักหมากรุกที่เก่งที่สุดตลอดกาล.Greatest player ever:
 Böhm & Jongkind 2003, pp. 47 (Ree interview), 91 (Timman interview), 113 (Short interview).
 Lombardy 2011, p. 220.
 Müller 2009, p. 23.
 Waitzkin 1993, p. 275 (quoting Kasparov).Arguably greatest player ever:
 Böhm & Jongkind 2003, pp. 133–34.
 Divinsky 1990. p. 67.
 Eade 2011, p. 308.
 Kasparov 2004, p. 490.
 Mednis 1997, p. xiii.
 Soltis 2003, p. 9.
 Wolff 2001, p. 273.  บ็อบบี ฟิชเชอร์ เคยเป็นทั้งแชมป์หมากรุกอเมริกา และแกรนด์มาสเตอร์หมากรุกที่อายุน้อยที่สุดเท่าที่เคยมีมา (นับถึงช่วงเวลานั้น) ฟิชเชอร์ได้ฉายแววความอัจฉริยะในทักษะหมากรุกของตนตั้งแต่อายุยังน้อย. เกมที่ฟิชเชอร์เล่นชนะ โดนัล เบิร์น (Donald Byrne) ในปี ค.ศ. 1956 ในขณะที่ฟิชเชอร์อายุได้เพียง 13 ปี ได้รับการขนานนามว่าเป็น "เกมหมากรุกแห่งศตวรรษ" (Game of the Century)  นอกจากนี้ บ็อบบี ฟิชเชอร์ ยังเป็นชาวอเมริกันเพียงคนเดียวในประวัติศาสตร์ที่เคยเป็นแชมป์โลกหมากรุกสากลอย่างเป็นทางการ (ก่อนหน้านี้มีเพียงนักหมากรุกอัจฉริยะชาวอเมริกันชื่อ พอล มอร์ฟี ที่เคยถูกยกย่องให้เป็นแชมป์หมากรุกโลกอย่างไม่เป็นทางการ ในระหว่างปี ค.ศ. 1858 ถึง ค.ศ. 1862) โดยเป็นฝ่ายชนะโบริส สปัสสกี อดีตแชมป์โลกชาวโซเวียตในการแข่งขันที่เรคยาวิก ประเทศไอซ์แลนด์ เขาเป็นแชมป์โลกระหว่างปี พ.ศ. 2515 ถึง 2518.  แมตช์แข่งขันชิงตำแหน่งแชมป์โลกระหว่าง บ็อบบี ฟิชเชอร์ และ โบริส สปัสสกี เป็นหนึ่งในเกมหมากรุกที่ได้รับความสนใจมากที่สุดในประวัติศาสตร์ และมีบทบาทในการยกระดับกีฬาหมากรุกให้กลายเป็นกีฬาที่ได้รับความนิยมในวงกว้าง

ในบั้นปลายชีวิต บ็อบบี ฟิชเชอร์ กลายเป็นบุคคลที่เก็บตัวและมีอาการป่วยทางจิต โดยหมกมุ่นกับทฤษฎีสมคบคิดว่ายิวจะยึดครองโลก จนกระทั่งกลายเป็นผู้ฝักใฝ่ในลัทธิต่อต้านอเมริกัน และยังเผยแพร่ความคิดเห็นในทางเหยียดและต่อต้านยิว (ถึงแม้มารดาของเขาจะเป็นยิว) จนกระทั่งถูกเพิกถอนพาสปอร์ตอเมริกัน และถูกควบคุมตัวโดยทางการญี่ปุ่นเป็นเวลาหลายเดือนในฐานะที่เป็นบุคคลไร้สัญชาติ  และใช้พาสปอร์ตอเมริกันที่ถูกระงับแล้ว

ในปี พ.ศ. 2548 ฟิชเชอร์ ได้สัญชาติไอซ์แลนด์ เขาเดินทางไปใช้ชีวิตที่ไอซ์แลนด์กระทั่งเสียชีวิตเมื่อวันที่ 17 มกราคม พ.ศ. 2551 ที่โรงพยาบาลแลนด์สปิตาลิในเมืองเรคยาวิกด้วยภาวะไตวาย
# อุปมานิทัศน์
อุปมานิทัศน์  มาจากภาษากรีก “αλλος” หรือ “allos” ที่แปลว่า “อื่น” และคำว่า “αγορευειν” หรือ “agoreuein” ที่แปลว่า “การพูดในที่สาธารณะ” ซึ่งหมายถึงศิลปะที่ใช้สัญลักษณ์แทนความหมายโดยตรงในภาษาเขียน

อุปมานิทัศน์มิได้ใช้แต่ในงานวรรณกรรม แต่อาจจะใช้ทางจักษุศิลป์ซึ่งมักจะพบในจิตรกรรมหรือประติมากรรม หรือ การแสดงสัญลักษณ์ทางศิลปะอื่น ๆ

ความหมายทางภาษาศาสตร์จะกว้างกว่าที่ใช้กันโดยทั่วไป ความหมายของ “อุปมานิทัศน์” จะมีน้ำหนักกว่ามากกว่าการใช้  “อุปลักษณ์”  (metaphor) และเมื่อใช้ก็จะทำให้ผู้รับเกิดแรงบันดาลใจทางจินตนาการมากกว่า ขณะที่ “แนวเทียบ”  (analogy) จะคำนึงถึงเหตุผลและตรรกศาสตร์มากกว่า  เช่น “นิทานคติสอนใจ”  (parable) จะเป็น “แนวเทียบ” ที่มีคำสอนทางจริยธรรมเพียงหัวข้อเดียว

ความหมายของ “อุปมานิทัศน์” มักจะเป็นสัญลักษณ์แทนความหมายของหัวข้อที่กว้างกว่าการใช้ “แนวเทียบ”  ฉะนั้นในงาน “อุปมานิทัศน์” ชิ้นหนึ่งก็อาจจะมี “แนวเทียบ” หลายประเด็น จึงทำให้ตีความหมายกันไปได้หลายอย่าง ซึ่งบางครั้งก็อาจจะบิดเบือนไปจากความหมายที่ศิลปินตั้งใจเอาไว้  เช่นบางคนให้ความเห็นว่า “อุปมานิทัศน์” ของ “เดอะลอร์ดออฟเดอะริงส์” คือสงครามโลกเป็นต้น แต่วรรณกรรมชิ้นนี้เขียนก่อนที่สงครามโลกครั้งที่สอง จะเกิดขึ้น และถึงแม้ว่า เจ. อาร์. อาร์. โทลคีน ผู้ประพันธ์จะกล่าวไว้ในคำนำในฉบับพิมพ์อเมริกันว่า  “(หนังสือเล่มนี้) ไม่ใช่อุปมานิทัศน์หรือหัวข้อ....กระผมไม่ชอบอุปมานิทัศน์ไม่ว่าจะเป็นรูปแบบไหน ...”เจ. อาร์. อาร์. โทลคีน (1991), The Lord of the Rings, สำนักพิมพ์ฮาร์เปอร์คอลลินส์, ISBN 0-261-10238-9

 ตัวอย่างงานอุปมานิทัศน์ 
 นิทานอีสป
 “The Republic” โดย เพลโต (อุปมานิทัศน์เรื่องถ้ำ)
 “Phaedrus” โดย เพลโต (อุปมานิทัศน์เรื่องรถแข่ง)
 “ดีวีนากอมเมเดีย” โดย ดันเต อาลีกีเอรี 
 “The Crucible” โดย อาเทอร์ มิลเลอร์
# นิทานคติสอนใจ
นิทานคติสอนใจ  หมายถึงวรรณกรรมหรือโคลงกลอนสั้น ๆ ที่แฝงคำสอนหรือบทเรียนทางจริยธรรมหรือทางศาสนา นิทานคติสอนใจต่างจากนิทานอุทาหรณ์ตรงที่นิทานอุทาหรณ์จะใช้สัตว์ ต้นไม้ สิ่งของ หรือธรรมชาติเป็นองค์ประกอบของเรื่อง ในขณะที่องค์ประกอบของนิทานคติสอนใจจะเป็นมนุษย์ 

นักวิชาการทางพันธสัญญาใหม่จะใช้คำว่านิทานคติสอนใจเฉพาะนิทานที่เกี่ยวกับพระเยซูเท่านั้นJohn P. Meier,  “A Marginal Jew”, volume II, Doubleday, 1994. ซึ่งตามความหมายจริง ๆ ของคำนี้จะกว้างกว่านั้น

คำว่า  มาจากภาษากรีก  ซึ่งเป็นคำที่นักวาทศาสตร์ชาวกรึกใช้ในการบรรยายการใช้เรื่องที่แต่งขึ้นมาสั้น ๆ เพี่อเป็นตัวอย่าง ต่อมาความหมายก็เปลี่ยนไปเป็นการเล่าเรื่องที่แฝงคำสอนทางจริยธรรมHenry Watson Fowler|H.W. Fowler, Fowler's Modern English Usage|Modern English Usage, Oxford, Clarendon Press, 1958.

ตัวอย่างนิทานคติสอนใจที่เป็นที่รู้จักกันก็ได้แก่ตำนานของพระเยซูเรื่อง นิทานคติสอนใจเรื่องลูกคนโปรด (Parable of the Prodigal Son) เป็นต้น
# ประหยัด ไพทีกุล
ประหยัด ไพทีกุล (6 พฤษภาคม พ.ศ. 2455---24 ตุลาคม พ.ศ. 2530) เป็นผู้ก่อตั้งโรงเรียนชลประทานวิทยา อดีตหัวหน้าแผนกอาณาบาลกรมชลประทาน เกิดเมื่อวันที่ 6 พฤษภาคม พ.ศ. 2455 ที่ตำบลดุสิต เขตดุสิต กรุงเทพมหานคร เป็นบุตรชายคนโตของนายประยูร ไพทีกุล และนางเฮียง ไพทีกุล มีน้องชาย 2 คน คือ นายประสิทธิ์ ไพทีกุล และนายประยงค์ ไพทีกุล สำหรับชีวิตสมรส อาจารย์ประหยัด ไพทีกุล ได้สมรสกับนางแถบ ศรีตะปันย์ ที่จังหวัดนครนายก มีบุตรธิดาด้วยกัน 3 คน คือ 
 พล.ร.อ.วิศาล ไพทีกุล รับราชการกองทัพเรือ 
 นางกัลยา ปัญญาชีวะ รับราชการกรมชลประทาน 
 นายยรรยง ไพทีกุล รับราชการสำนักงานปฏิรูปที่ดินเพื่อการเกษตรการศึกษา 

ในวันที่ 24 ตุลาคม พ.ศ. 2530 อาจารย์ประหยัด ไพทีกุล ได้จากไปด้วยอาการสงบ ในขณะมีอายุได้ 75 ปี 

 การศึกษา    
ในวัยเด็กได้เข้าเรียนที่โรงเรียนมัธยมโสมนัสวิหาร สอบได้ชั้นมัธยมปีที่ 3 ต่อมาภิกษุเขมรสี (ขณะที่ยังเป็นถวัลย์ ชาติอาษา) ได้ชักชวนให้ไปศึกษาต่อที่โรงเรียนเซนต์คาเบรียล 2 ปี และโรงเรียนอัสสัมชัญ 1 ปี ต่อมาเมื่อได้จัดตั้งโรงเรียนและเป็นครู ที่โรงเรียนนายกวัฒนากร สอบชุดครู พ.ม.ได้ ต่อมาศึกษาวิชากฎหมายที่มหาวิทยาลัยธรรมศาสตร์และการเมืองจนสำเร็จเป็นธรรมศาสตร์บัณฑิต  เมื่อปี พ.ศ. 2495 นอกจากนั้นยังศึกษาภาษาอังกฤษด้วยตัวเองจนแตกฉานทั้งการพูด และการเขียนในระหว่างที่อุปสมบทอยู่ที่วัดมหาธาตุสอบได้เปรียญธรรม 3 ประโยค จึงมีความรู้ด้านภาษาไทยและภาษาบาลี 

 หน้าที่การทำงาน 
 พ.ศ. 2477 ร่วมก่อตั้งโรงเรียนนายกวัฒนากร ในขณะครองเพศบรรพชิต 
 พ.ศ. 2485 รับราชการครูโรงเรียนประจำจังหวัดนครนายก 
 พ.ศ. 2486 รับราชการครูโรงเรียนประจำจังหวัดปราจีนบุรี 
 พ.ศ. 2492-2491 รับราชการครูโรงเรียนประจำจังหวัดนครนายก 
 พ.ศ. 2492-2495 รับราชการครูโรงเรียนนายกวัฒนากร และช่วยดำเนินการและวางระเบียบการบริหารให้กับมหาจุฬาลงกรณ์ราชวิทยาลัย 
 พ.ศ. 2496 โอนมารับราชการที่กรมชลประทาน 
 พ.ศ. 2498 หัวหน้าแผนกอาณาบาล และเริ่มดำเนินการก่อตั้งโรงเรียนชลประทานวิทยา 
 พ.ศ. 2501 ดำรงตำแหน่งเป็นผู้จัดการโรงเรียนชลประทานวิทยา 
 พ.ศ. 2502 ดำรงตำแหน่งเป็นอาจารย์ใหญ่โรงเรียนชลประทานวิทยาอีกตำแหน่ง 
 พ.ศ. 2504 หัวหน้าแผนกอาณาบาลชั้นเอก 
 พ.ศ. 2515 เกษียณอายุราชการ 
          
นอกจากหน้าที่การงานดังกล่าวแล้ว อาจารย์ประหยัด ไพทีกุล ยังมีหน้าที่การงานพิเศษคือ ระหว่างวันที่ 20 กันยายน พ.ศ. 2488 ถึงวันที่ 27 มิถุนายน พ.ศ. 2489 ในขณะเป็นครูอยู่ที่จังหวัดนครนายก โดยให้ทำหน้าที่เป็นล่ามทำการติดต่อประสานงานระหว่าง คณะกรรมการจังหวัดปราจีนบุรี คณะกรรมการอำเภอนครนายก กับนายทหารฝ่ายสหประชาชาติ และทำหน้าที่แปลเอกสารทางราชการซึ่งเป็นภาษาต่างประเทศ 

 การพัฒนาการศึกษา 
ด้านการพัฒนาการศึกษา อาจารย์ประหยัด ไพทีกุล ได้มีโอกาสไปศึกษาดูงานในประเทศต่างๆ เพื่อนำเอาสิ่งที่ได้ไปดูงาน มาปรับปรุงโรงเรียนชลประทานวิทยา อาทิเช่น พ.ศ. 2509 กรมชลประทานส่งไปดูงานการศึกษาในประเทศภาคพื้นยุโรป 9 ประเทศ ได้แก่ ประเทศกรีซ อิตาลี สเปน สวิสเซอร์แลนด์ ออสเตรีย เยอรมันตะวันตก ฝรั่งเศส อังกฤษ และเดนมาร์ก และได้เดินทางไปศึกษาดูงานที่ประเทศพม่า และอินเดีย 

 พ.ศ. 2513 ดูงานกิจการโรงเรียน ณ ประเทศสาธารณรัฐประชาชนจีน เกาหลี และญี่ปุ่น 
 พ.ศ. 2517 ดูงานประเทศมาเลเซีย สิงคโปร์ เนปาล และอินเดีย
# ทางพิเศษสาย S1
ทางพิเศษสาย S1 หรือ ทางด่วนขั้นที่ 3 สายใต้ ตอน S1  เป็นเส้นทางของการทางพิเศษแห่งประเทศไทย เป็นทางพิเศษยกระดับขนาด 6 ช่องจราจร มีจุดเริ่มต้นจากปลายทางพิเศษฉลองรัช ยกระดับบนทางพิเศษเฉลิมมหานครเดิม (ราบโรงกลั่น) เชื่อมต่อกับทางพิเศษบูรพาวิถี ที่ด่านเก็บค่าผ่านทางพิเศษบางนา กิโลเมตรที่ 6 ระยะทาง 4.7 กิโลเมตร รู้จักในนาม ทางพิเศษสายบางนา-อาจณรงค์ ก่อสร้างแล้วเสร็จและเปิดใช้งานเมื่อวันที่ 15 มิถุนายน พ.ศ. 2548 ซึ่งมีพิธีเปิดบริเวณ ด่านบางนา กม.6 ขาเข้า ของทางพิเศษบูรพาวิถี โดย พ.ต.ท.ทักษิณ ชินวัตร นายกรัฐมนตรีในขณะนั้นเป็นประธานในพิธี มีด่านเก็บค่าผ่านทางพิเศษจำนวน 1 ด่านคือ ด่านบางจาก ซึ่งเป็นด่านของทางพิเศษเฉลิมมหานคร
# สมเด็จพระสังฆราชเจ้า
สมเด็จพระสังฆราชเจ้า เป็นพระอิสริยยศ ของเจ้านายชั้นพระอนุวงศ์ ผู้ทรงดำรงสมณศักดิ์ในตำแหน่งสมเด็จพระสังฆราช ทรงฉัตรตาดเหลือง 5 ชั้น ซึ่งพระอนุวงศ์ที่ดำรงพระอิสริยยศดังกล่าวพระองค์แรก คือ
 พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า (ต่อมาสถาปนาพระอัฐิเป็นสมเด็จพระมหาสมณเจ้า ในวันที่ 28 กรกฎาคม พ.ศ. 2568)

ในวันที่ 20 ธันวาคม พ.ศ. 2499 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สถาปนาสมเด็จพระสังฆราช ขึ้นเป็นสมเด็จพระสังฆราชเจ้า นับเป็นครั้งแรกในประวัติศาสตร์ ที่มีการสถาปนาสมเด็จพระสังฆราชที่มาจากสามัญชนขึ้นทรงกรม ได้แก่ราชกิจจานุเบกษา, พระบรมราชโองการ ประกาศ สถาปนาพระสังฆราชขึ้นเป็นสมเด็จพระสังฆราชเจ้ากรมหลวง, เล่ม ๗๔, ตอน ๖ ก ฉบับพิเศษ, ๑๒ มกราคม พ.ศ. ๒๕๐๐, หน้า ๒๑ 
 สมเด็จพระสังฆราชเจ้า กรมหลวงวชิรญาณวงศ์

นอกจากนี้การเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว 28 กรกฎาคม พ.ศ. 2562 มีพระบรมราชโองการโปรดเกล้าฯ สถาปนาพระอัฐิสมเด็จพระสังฆราช ขึ้นเป็นสมเด็จพระสังฆราชเจ้า 2 พระองค์ ได้แก่ 
 สมเด็จพระสังฆราชเจ้า กรมหลวงชินวราลงกรณ
 สมเด็จพระสังฆราชเจ้า กรมหลวงวชิรญาณสังวร
# มิกซี
มิกซี  เป็นบริการเครือข่ายสังคมออนไลน์สัญชาติญี่ปุ่น ได้ก่อตั้งขึ้นในปี พ.ศ. 2542 และมีบริษัท มิกซีเป็นเจ้าของ  ในเดือน กันยายน ปี พ.ศ. 2542 มิกซีมียอดผู้ใช้ประจำรายเดือนประมาณ 14 ล้านคน โดยมียอดผู้ใช้บนสมาร์ตโฟนประมาณ 8.6 ล้านคน บริษัท มิกซี ได้ก่อตั้งขึ้นโดย เคนจิ คาซาฮาระ ในปี พ.ศ. 2542 ซึ่งเป็นบริษัทจำกัดและได้กลายเป็นบริษัทมหาชนในปี พ.ศ. 2543  และได้เปลี่ยนชื่อจาก บริษัท อี-เมอร์คิวรี เป็น บริษัท มิกซี ในเดือน กุมภาพันธ์ ปี พ.ศ. 2549 เพื่อทำให้ชื่อเหมือนบริการเครือข่ายสังคมของบริษัทFacebook Still Wants to Avoid Getting Snatched Up, RedOrbit.com, May 20, 2008. มีสำนักงานใหญ่อยู่ที่ ชิบูยา, โตเกียว.

thumb|สำนักงานใหญ่ของมิกซิก - ซูมิโตโม ฟูโดซัง ชิบูยา เฟิร์ส ทาวเวอร์

มิกซีเริ่มให้บริการเมื่อเดือนกุมภาพันธ์ พ.ศ. 2547 คำว่ามิกซี (Mixi) มาจากคำว่า "Mix" ที่แปลว่า "ผสม" และ "I" ที่แปลว่า"ฉัน" มิกซีหมายถึงการที่ผู้ใช้สามารถรวมตัวกันผ่านเว็บไซต์นี้ได้ ผู้ที่จะสมัครใช้บริการมิกซีจะต้องได้รับการเชิญจากผู้ที่เป็นสมาชิกมิกซีอยู่แล้วเท่านั้น และจะต้องมีอายุมากกว่า 18 ปีขึ้นไป และที่สำคัญผู้ต้องการสมัครต้องมี Keitaidenwa (เมล์มือถือ) ที่จดทะเบียนที่ญี่ปุ่นเท่านั้น เนื่องจากต้องมีการยืนยันการสมัครทางเมล์มือถือ กิจกรรมในเว็บไซต์ได้แก่การรับส่งข้อความ เขียนบันทึก อ่านและตอบบันทึกของคนอื่น จัดตั้งและร่วมกลุ่มต่างๆ และเชิญชวนคนอื่นๆเข้ามาใช้เว็บ มิกซีต่างจากเว็บไซต์เครือข่ายสังคมอื่นๆ เช่น มายสเปซ ตรงที่ไม่สามารถจัดเรียงองค์ประกอบต่างๆในหน้าเว็บได้ อย่างไรก็ตาม ผู้ใช้สามารถให้คะแนนและวิจารณ์หนังสือ เพลง ภาพยนตร์ เกม อุปกรณ์อิเล็กทรอนิกส์ และสิ่งของต่างๆได้ นอกจากนี้ ผู้ใช้ยังสามารถดูรายชื่อผู้ที่เข้ามาชมเว็บของตนได้

บริษัท มิกซีได้สร้างเกมมือถือที่โด่งดังไปทั่วประเทศญี่ปุ่นที่มีชื่อว่า มอนสเตอร์สไตรก์.

 แหล่งข้อมูลอื่น 
 เว็บไซต์อย่างเป็นทางการ
# บัดกรี
บัดกรี  คือการเชื่อมโลหะเข้าด้วยกันโดยการใช้โลหะที่มีจุดหลอมเหลวต่ำ (เช่นตะกั่วผสมกับโลหะอื่น) โดยให้ความร้อนที่ 180 ถึง 190 เซลเซียส (360 ถึง 370 ฟาเรนไฮต์) ด้วยหัวแร้ง นิยมใช้ในการเชื่อมอุปกรณ์อิเล็กทรอนิกส์

ลวดบัดกรีมักจะทำมาจากตะกั่วและตะกั่วในมีส่วนผสมของโลหะระหว่าง 5% - 70% โดยปริมาณของดีบุกจะมีผลต่อแรงดึงและแรงเชียร์ของบัดกรี ลวดบัดกรีที่มีขายในท้องตลาดคือ 60/40 Sn/Pb และ 63/37 Sn/Pb